A Bizottság határozata
(2003. október 14.)
a 2004-ben a Közösségtől pénzügyi hozzájárulásra megfelelt, az egyes TSE-k felszámolására és ellenőrzésére irányuló programok jegyzéke
(az értesítés a C(2003) 3713. számú dokumentummal történt)
(2003/746/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 806/2003/EK rendelettel [1] módosított, az állat-egészségügyi kiadásokról szóló, 1990. június 26-i 90/424/EGK tanácsi határozatra [2], és különösen annak 24. cikke (5) bekezdésére,
mivel:
(1) A tagállamok és egyes csatlakozó tagállamok egyes, a fertőző szivacsos agyvelőbántalmak (TSE-k) felszámolására és ellenőrzésére irányuló programokat nyújtottak be a Bizottsághoz, amelyekre a Közösségtől pénzügyi hozzájárulást szeretnének kapni.
(2) A közös agrárpolitika finanszírozásáról szóló, 1999. május 17-i 1258/1999/EK tanácsi rendelet [3] értelmében, az állatbetegségek felszámolására és ellenőrzésére irányuló programokat az Európai Mezőgazdasági Orientációs és Garanciaalap Garanciarészlege finanszírozza. A pénzügyi ellenőrzés céljából, e rendelet 8. s 9. cikkét kell alkalmazni.
(3) A legutóbb az 1234/2003/EK bizottsági rendelettel [4] módosított, az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és a tanácsi rendelet [5] meghatározza a szarvasmarha-, juh- és kecskefélék TSE-inek ellenőrzésére irányadó szabályokat.
(4) A 2003. évi csatlakozási szerződés 32. cikke megállapítja, hogy az új tagállamok az állat-egészségügyi alapokkal kapcsolatos kiadások tekintetében ugyanabban az elbánásban részesülnek, mint a jelenlegi tagállamok.
(5) Nem tehető azonban semmilyen, az érintett programra vonatkozó pénzügyi kötelezettségvállalás a 2004. évi költségvetés keretében az érintett új tagállam csatlakozását megelőzően. A csatlakozó tagállamokban továbbá, az egyes betegségek felszámolását más közösségi eszközökkel közösen finanszírozható.
(6) A 2004-ben a Közösség által történő pénzügyi hozzájárulásra megfelelt, a TSE-k felszámolására és ellenőrzésére irányuló programok jegyzékeinek, továbbá minden egyes programra vonatkozóan a hozzájárulás javasolt arányának és maximális összegének meghatározásakor figyelembe kell venni - minden egyes program esetében - a Közösség érdekét és a rendelkezésre bocsátott előirányzatok volumenét is.
(7) A tagállamok és az érintett csatlakozó tagállamok a Bizottságot ellátták a 2004. évi programokhoz nyújtott pénzügyi hozzájárulás Közösségre vonatkozó érdekének értékelését lehetővé tevő információkkal.
(8) A Bizottság minden egyes programot megvizsgált állat-egészségügyi és pénzügyi szempontból is, és megfelelőnek találja, hogy e programokat felvegyék a 2004-ben a Közösség által történő pénzügyi hozzájárulásra megfelelt programok jegyzékeibe. A TSE-k ellenőrzéséhez történő hozzájárulás gyorstesztek végrehajtására, a surlókór felszámolása tekintetében pedig a pozitívnak minősített állatok elpusztítására és az állatok genotipizálására vonatkozik.
(9) Ezen intézkedéseknek a köz- és állategészségügy védelmére vonatkozó fontossága, valamint ezen ellenőrző programoknak - a betegségtől való mentesítésre irányuló hagyományos programokhoz képest - a viszonylag új bevezetése, és e programoknak minden tagállamban történő kötelező alkalmazása ismeretében, a pénzügyi segítségnyújtás magas szintjét biztosítani kell a Közösség részéről.
(10) Célszerű ezért elfogadni a 2004-ben a Közösség által történő pénzügyi hozzájárulásra megfelelt programok jegyzékét, és megállapítani e hozzájárulások arányát és maximális összegét.
(11) Az e határozatban előírt intézkedések összhangban vannak az Élelmiszerlánc- és állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) Az I. mellékletben felsorolt, a TSE (BSE és súrlókór) ellenőrzésére irányuló programok a 2004-ben megfelelnek a Közösség által történő pénzügyi hozzájárulásra.
(2) Az (1) bekezdésben említett minden programra a Közösség által nyújtott pénzügyi hozzájárulás javasolt arányát és maximális összegét az I. melléklet határozza meg.
2. cikk
(1) A II. mellékletben felsorolt, a TSE (súrlókór) felszámolására irányuló programok a 2004-ben megfelelnek a Közösség által történő pénzügyi hozzájárulásra.
(2) Az (1) bekezdésben említett minden programra a Közösség által nyújtott pénzügyi hozzájárulás javasolt arányát és maximális összegét a II. melléklet határozza meg.
3. cikk
Ennek a határozatnak a tagállamok a címezettjei.
Kelt Brüsszelben, 2003. október 14-én.